पाएं अपने शहर की ताज़ा ख़बरें और फ्री ई-पेपरडाउनलोड करें
मानपुर थाना क्षेत्र के दोरहम नदी से अवैध बालू खनन का भंडाफोड़ हुआ है। बालू माफियाओं ने लौकर गांव के समीप खनन का विरोध करने वालों लोगों पर हमला कर उन्हें घायल कर दिया। घटना गुरुवार की अर्द्ध रात्रि की है। मारपीट की सूचना मिलते ही मानपुर पुलिस पहुंची और एक व्यक्ति को पकड़ कर थाने लाई। जानकारी के अनुसार प्रत्येक दिन की भांति गुरुवार की देर रात को भी दोरहम नदी से अवैध खनन करके ट्रैक्टर-ट्राॅली पर बालू लोड किया गया। अवैध बालू खनन की सूचना जब संवेदक के आदमियों को मिली तो वे लोग मानपुर थाना क्षेत्र के सहनौला गांव में उस बालू लदे ट्रैक्टर को रोककर पूछा कि जब बालू खनन बंद है तो अापने बालू का खनन क्यों किया।
इस पर ट्रैक्टर चालक जो मानपुर थाना क्षेत्र के पुरैनिया गांव का रहने वाला बताया जाता है उसने आनन-फानन में सहनौला में बालू अनलोड कर अपने घर वालों को खबर कर दी। लौकर पहुंचते-पहुंचते जिन लोगों ने बालू खनन का विरोध किया था, उन लोगों के साथ मारपीट शुरू कर दिया गया। किसी तरह उन लोगों ने भाग कर अपनी जान बचाई। तब तक बालू ट्रैक्टर वाले ने ही मानपुर पुलिस को सूचना दी। मानपुर पुलिस मौके पर पहुंच जो आदमी मारपीट में घायल था, उसको अपने साथ हिरासत में लेकर थाने पर ले गई। सुबह में मानपुर पुलिस के द्वारा लॉकडाउन में घूमने के आरोप में थाना लाने का बांड बनाकर उस आदमी को छोड़ा गया। वहीं इस मामले काे लेकर एसपी उपेंद्र नाथ वर्मा ने बताया कि मामले की जांच की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn